<classify> Riadha, soka, kuvuta kamba, kuruka chini, kukimbia na magunia, kukamata kuku, kukimbia na kupasua maputo ni miongoni mwa michezo iliyoshindaniwa katika tamasha hilo la siku mbili.Katika soka, timu ya Habari Sports iliyoalikwa ilitoka sare ya kufungana mabao 5-5 na shule ya Filbert Bayi katika mchezo uliofanyika Mkuza, Kibaha. Hadi kipindi cha kwanza kinamalizika, Filbert Bayi walikuwa mbele kwa mabao 3-1 na kuwafanya Habari Sports kuwa na kibarua cha kurudisha mabao.Tamasha hilo ni la kila mwaka na limekuwa likiibua vipaji kwa ajili ya kuviendeleza na tayari kuna wanariadha wanaosoma katika shule hizo na wapo katika timu ya taifa ya mchezo huo.Mwenyekiti wa shule hizo, Filbert Bayi alisema tamasha hilo linalenga kuibua vipaji na sasa wanajiandaa kwa kuandaa wachezaji kwa ajili ya Michezo ya 32 ya Olimpiki yatakayofanyika Japan 2020.  <topic>: MICHEZO 